**REPUBLIKA HRVATSKA**

**MINISTARSTVO RADA I MIROVINSKOGA SUSTAVA**

**Ulica grada Vukovara 78**

**10000 Zagreb**

Matični broj: 02830949

Šifra djelatnosti: 8411

Razina 11

Razdjel / glava: 08605

RKP: 47096

OIB: 53969486500

**Bilješke uz financijske izvještaje za razdoblje od 01.01.2019-31.12.2019.**

Financijski izvještaji Ministarstva rada i mirovinskoga sustava za 2019. godinu izrađeni su sukladno Zakonu o proračunu („Narodne novine“, broj 87/2008, 136/2012 i 15/2015), Pravilniku o proračunskom računovodstvu i Računskom planu („Narodne novine“, broj 124/2014, 115/2015, 87/2016, 3/2018 i 26/2019) i Pravilniku o financijskom izvještavanju u proračunskom računovodstvu („Narodne novine“, broj 03/2015, 93/2015, 135/2015, 02/2017, 28/2017, 112/2018 i 26/2019).

1. **IZVJEŠTAJ O PRIHODIMA I RASHODIMA, PRIMICIMA I IZDACIMA**

U Državnom proračunu Republike Hrvatske za 2019. godinu te Izmjenama i dopunama Državnog proračuna za 2019. godinu unutar proračunskog razdjela 086 Ministarstvo rada i mirovinskoga sustava, glava 05 Ministarstvo rada i mirovinskoga sustava, osigurana su sredstva iz:

* nadležnog proračuna za financiranje rashoda poslovanja i nabavku nefinancijske imovine,
* tekuće pomoći međunarodnih organizacija,
* tekuće pomoći od institucija i tijela EU,
* kapitalne pomoći od institucija i tijela EU,
* ostalih nespomenutih prihoda,
* prihoda od pruženih usluga,
* namjenskih prihoda.
  1. **PRIHODI**

Ukupni prihodi i primici u razdoblju 01.01.-31.12.2019. godine ostvareni su u iznosu od 458.538.359 kuna (AOP 001) i odnose se na:

AOP 052 Tekuće pomoći od institucija i tijela EU 335.800.913 kn

AOP 053 Kapitalne pomoći od institucija i tijela EU 1.004.331 kn AOP 116 Ostali nespomenuti prihodi 460.180 kn

AOP 126 Prihodi od pruženih usluga 46.468 kn

AOP 132 Prihodi iz nadležnog proračuna za financiranje rashoda posl. 118.434.609 kn

AOP 133 Prihodi iz nadležnog proračuna za financiranje rashoda za

nabavu nefinancijske imovine 2.788.545 kn **UKUPNI PRIHODI**:  **458.538.359 kn**

* 1. **RASHODI**

Ukupni rashodi i izdaci u razdoblju 01.01.-31.12.2019. godine ostvareni su u iznosu od 458.534.989 kuna (AOP 404), a odnose se na rashode za financiranje rashoda poslovanja i za financiranje rashoda nabave nefinancijske imovine.

AOP 148 Rashodi poslovanja 454.742.113 kn

AOP 149 Rashodi za zaposlene 45.046.345 kn

AOP 160 Materijalni rashodi 27.587.675 kn

AOP 193 Financijski rashodi 13.003 kn

AOP 212 Subvencije 16.687.320 kn

AOP 221 Pomoći dane u inozemstvo i unutar općeg proračuna 163.383.774 kn

AOP 246 Naknade građanima i kućanstvima na temelju osig. i dr. nak. 125.952 kn

AOP 257 Ostali rashodi 201.898.044 kn

AOP 341 Rashodi za nabavu proizvedene nematerijalne imovine 3.792.876 kn

**UKUPNI RASHODI: 458.534.989 kn**

Ukupni prihodi AOP 403 iznose **458.538.359 kn**

Ukupni rashodi AOP 404 iznose **458.534.989 kn**

Razlika ukupnih prihoda i rashoda evidentirana je na

**AOP 405 UKUPAN VIŠAK PRIHODA 3.370 kn**

Sukladno Pravilniku o proračunskom računovodstvu i Računskom planu rashodi su iskazani na temelju nastanka poslovnog događaja (obveza) i nalaze se u izvještajnom razdoblju na koje se odnose neovisno o plaćanju.

U izvještajnom razdoblju Ministarstvo je ostvarilo višak prihoda i primitaka u iznosu od 3.370 kuna (AOP 631). Preneseni višak prihoda i primitaka iz 2018. godine iznosi 851.161 kunu (AOP 633). Višak prihoda i primitaka raspoloživ u sljedećem razdoblju iznosi 854.531 kunu (AOP 635).

**AOP 052** Tekuće pomoći od institucija i tijela EU – Prihodi na poziciji 6323 u iznosu od 335.800.913 kuna namijenjeni su za provedbu Operativnog programa Učinkoviti ljudski potencijali 2014.-2020. u okviru Europskog socijalnog fonda kao i Operativnog programa za hranu i osnovnu materijalnu pomoć za razdoblje 2014.-2020. U okviru ovih prihoda uključeni su i EU prihodi za projekt PI EU Razvoj IT infrastrukture kao dijela jačanja administrativnih kapaciteta i izgradnje institucija za provedbu uredbi o koordinaciji sustava socijalne sigurnosti. Prihodi u 2019. godini veći su za 198,7% u odnosu na 2018. godinu.

**AOP 053** Kapitalne pomoći od institucija i tijela EU – Prihodi u 2019. godini iznose 1.004.331 kuna, odnosno veći su za 400% u odnosu na 2018. godinu. U 2019. godini ostvarena su kapitalna ulaganja u okviru projekta Operativnog programa Učinkoviti ljudski potencijali 2014.-2020.

**AOP 116** Ostali nespomenuti prihodi – Prihodi na poziciji 6526 odnose se na uplate ispitnih pristojbi u Državni proračun Republike Hrvatske za 2019. godinu, polaganje stručnog ispita za stručnjaka zaštite na radu i ispita za koordinatora zaštite na radu. U 2019. godini uplate su za 13,6% manje u odnosu na 2018. godinu zbog smanjenog broja kandidata koji su pristupili ispitima.

**AOP 132** Prihodi iz nadležnog proračuna za financiranje rashoda poslovanja – Prihodi na poziciji 6711 u 2019. godini iskazani su u ukupnom iznosu 118.434.609 kuna. U 2018. godini iznosili su 130.288.277 kuna. Za naglasiti je kako se povećalo izdvajanje iz izvora financiranja 12 - Nacionalna sredstva učešća u pomoći s cca 53 milijuna kuna u 2018. godini na 65,3 milijuna kuna u 2019. godini. Ovo povećanje najvećim dijelom je rezultat povećanog broja sklopljenih ugovora u 2019. godini u odnosu na 2018. godinu s korisnicima Operativnog programa Učinkoviti ljudski potencijali 2014.-2020. u kojima Republika Hrvatska sudjeluje u financiranju u udjelu od 15%, a manjim dijelom na potrebe redovnog financiranja poslovanja Ministarstva rada i mirovinskoga sustava.

**AOP 150** Plaće (bruto) i **AOP 156** Doprinosi na plaću – Rashodi na pozicijama 311 i 313 u 2018. godini su manji za 27,90 % u odnosu na rashode iskazane u 2018. godini s obzirom da je dio službenika Ministarstva rada i mirovinskoga sustava preuzeo Državni inspektorat 01. travnja 2019. godine.

**AOP 162** Službena putovanja – Rashodi na navedenoj poziciji su u 2019. godini veći za 2,7% u odnosu na 2018. godinu zbog aktivnosti predstavljanja javnosti cjelovite mirovinske reforme kao i povećanih aktivnosti u okviru Operativnog programa Učinkoviti ljudski potencijali 2014.-2020. Također, povećan je broj prisustvovanja sastancima u Bruxellesu s Europskom komisijom i ostalim tijelima EU, sudjelovanja u radu radnih skupina i odbora kojima je Ministarstvo član, a dio se odnosi na prateće troškove usavršavanja službenika koji rade na provedbi operativnih programa. S obzirom na povećani intenzitet rada tijekom provedbe ugovora iz trenutnog programskog razdoblja 2014.-2020., pripreme za novo programsko razdoblje 2021.-2027., te povećan broja službenika Uprave za upravljanje operativnim programima EU, povećani su i troškovi službenih putovanja.

**AOP 163** Naknade za prijevoz, za rad na terenu i odvojeni život – Na poziciji 3212 za 2019. godinu iskazani su rashodi za 59,4% manji u odnosu na 2018. godinu. Do smanjenja je došlo s obzirom da je dio službenika Ministarstva rada i mirovinskoga sustava preuzeo Državni inspektorat 01. travnja 2019. godine.

**AOP 164** Stručno usavršavanje zaposlenika – Rashodi na navedenoj poziciji veći su za 199,2% u odnosu na 2018. godinu. Ministarstvo kontinuirano ulaže u ljudske resurse s ciljem unapređenja znanja. Stručno usavršavanje službenika Uprave za upravljanje operativnim programima EU financira se u okviru Operativnog programa iz sredstava Prioritetne osi 5 - Tehnička pomoć koja je dodijeljena u cilju potpore u provedbi operativnog programa zemlji članici.

Ostali materijalni rashodi su manji u odnosu na prethodnu godinu s obzirom da je dio službenika Ministarstva rada i mirovinskoga sustava preuzeo Državni inspektorat 01. travnja 2019. godine.

**AOP 181** Intelektualne i osobne usluge – Rashodi na poziciji 3237 Intelektualne i osobne usluge su na razini izvršenja iz 2018. godine. Isti su u 2019. godini ostvareni u iznosu od 6.327.250 kuna a odnose se na plaćanje u okviru projekta IPA I Jačanje politike i kapaciteta za smanjivanje neprijavljenog rada. Preostali dio odnosi se na ugovorne obveze po aktivnosti Operativni program Učinkoviti ljudski potencijali 2014.-2020., zbog povećanog broja sklopljenih ugovora u okviru Operativnog programa za prijevode dokumentacije, usluge simultanog prevođenja te usluge koje se odnose na angažiranje stručnjaka za pojedina područja potrebna za provedbu Operativnog programa te stručnjaka sa specifičnim znanjima.

**AOP 182** Računalne usluge - Rashodi na poziciji 3238 Računalne usluge u 2019. godini ostvareni su u iznosu od 1.059.579 kuna, odnosno 41,7% manje od ostvarenja u 2018. godini. Potrebe za računalnim uslugama su u prethodnom razdoblju bile veće prvenstveno što je tada evidentiran rashod po kojem je izvršena obveza plaćanja u iznosu od 1.547.596 kuna a vezano za provedbu projekta po aktivnosti A854019 PI EU Razvoj IT infrastrukture kao dijela jačanja administrativnih kapaciteta i izgradnje institucija za provedbu uredbi o koordinaciji sustava socijalne sigurnosti.

**AOP 188** Reprezentacija - Rashodi na poziciji 3293 Reprezentacija u 2019. godini ostvareni su u iznosu od 647.120 kuna, odnosno 20,1% manje u odnosu na ostvarenje u 2018. godini. Smanjenje se odnosi na umanjenu potrebu aktivnosti korištenje sredstava u okviru aktivnosti koje se financiraju iz sredstava programa OP Učinkoviti ljudski potencijali 2014.-2020.

Rashodi iz skupine 35 – Subvencije **(AOP 212)**, 36 – Pomoći dane u inozemstvo i unutar općeg proračuna (**AOP 221)** i 38 – Ostali rashodi **(AOP 257)** ostvareni su u znatno većim iznosima nego u 2018. godini. Razlog tome jest što je 2019. godine bilo ugovoreno 85 ugovora prema korisnicima, u kojima je Ministarstvo Posredničko tijelo prve razine i provodi plaćanja, dok je zaključno s prosincem 2019. godine bilo ugovoreno ukupno 296 ugovora. Najveći dio novo potpisanih ugovora za koje je izvršeno plaćanje u 2019. godini odnosi se na dodjelu sredstava u okviru poziva UP.02.1.1.05. ZAŽELI - PROGRAM ZAPOŠLJAVANJA ŽENA (ukupno 183 ugovora).

Tako su u okviru sljedećih ugovora izvršene isplate sredstava u 2019. godini u odnosu na 2018. godinu:

* UP.02.1.1.05. - ZAŽELI - PROGRAM ZAPOŠLJAVANJA ŽENA
  + 2018. godine ugovoreno 183 ugovora te su izvršena plaćanja za predujmove i među-plaćanja kako za novopotpisane tako i za ugovore potpisane u 2017. godini sa pozicija 3631 i 3811, ovisno o pravnoj osobnosti korisnika
  + 2019. godine ugovoreno je dodatnih 55 ugovora te su za njih izvršene isplate predujmova, dodatnih predujmova, kao i među-plaćanja za novopotpisane ugovore, ali i za one potpisane u 2017. i 2018. godini.
* UP.01.3.1.01. - LEDI - "LOKALNE INICIJATIVE ZA POTICANJE ZAPOŠLJAVANJA - FAZA III
  + 2019. godine ugovoreno je 50 dodatnih ugovora u odnosu na 2018. godinu te su isplaćeni predujmovi i  među-plaćanje s pozicija 3512, 3522, 3631, 3661, 3811, ovisno o pravnoj osobnosti korisnika
* UP.04.2.1.03. - JAČANJE SOCIJALNOG DIJALOGA
  + 2019. godine nije bilo novih ugovaranja, ali su isplaćena među-plaćanja s pozicija 3512, 3631, 3661 i 3811, ovisno o pravnoj osobnosti korisnika
* UP.02.3.1.01. - POTICANJE DRUŠTVENOG PODUZETNIŠTVA
  + 2019. godine izvršeno je 7 završnih plaćanja s pozicija 3522 i 3811, ovisno o pravnoj osobnosti korisnika

Zbog povećanih rashoda po navedenim programima iskazani su i veći prihodi na AOP 52 – Tekuće pomoći od institucija i tijela EU.

**AOP 341** Rashodi za nabavu nefinancijske imovine povećani su za 184% u odnosu na 2018. godinu zbog zamjene stare, dotrajale i neisplative za popravak računalne opreme novom opremom, neispravnog uredskog namještaja i ostale opreme za nove službenike Ministarstva, posebice za Upravu za upravljanje operativnim programima Europske unije a sve radi osiguranja uvjeta za učinkovito i pravovremeno obavljanje poslova iz djelokruga Ministarstva.

1. **BILANCA SA STANJEM NA DAN 31.12.2019.**
   1. **AKTIVA**

Ukupna vrijednost imovine na dan 31.12.2019. godine (AOP 001) iznosi **203.040.559 kuna** i sastoji se od:

AOP 002 Nefinancijske imovine  **5.556.703 kn**

AOP 003 Neproizvedene dugotrajne imovine 56.413 kn

AOP 007 Proizvedene dugotrajne imovine 5.500.290 kn

AOP 063 Financijska imovina **197.483.856 kn**

AOP 073 Depoziti, jamčevni polozi, potraživanja od zap. za više

plaćene poreze i ostala potraživanja 193.572.475 kn

AOP 140 Potraživanja za prihode poslovanja 1.125.145 kn

AOP 158 Rashodi budućih razdoblja 2.786.236 kn

Tablica 1: Nefinancijska imovina

|  |  |  |  |
| --- | --- | --- | --- |
| **Naziv imovine** | **Nabavna vrijednost** | **Ispravak vrijednosti** | **Knjigovodstvena vrijednost** |
| Neproizvedena dugotrajna imovina (licence i ulaganja na tuđoj imovini radi prava korištenja) | 56.412,60 kn | 0,00 kn | 56.412,60 kn |
| Računala i računalna oprema | 5.855.810,50 kn | 2.855.432,52 kn | 3.000.377,98 kn |
| Uredska oprema i namještaj | 2.144.244,05 kn | 1.504.696,51 kn | 639.547,54 kn |
| Ostala uredska oprema | 373.510,30 kn | 227.588,52 kn | 145.921,78 kn |
| Komunikacijska oprema | 948.866,61 kn | 426.626,66 kn | 522.239,95 kn |
| Oprema za održavanje i zaštitu | 502.903,31 kn | 365.462,70 kn | 137.440,61 kn |
| Prijevozna sredstva | 1.732.771,61 kn | 1.265.272,03 kn | 467.499,58 kn |
| Ostala umjetnička djela | 8.507,00 kn | 0,00 kn | 8.507,00 kn |
| Mjerni i kontrolni uređaji | 31.452,80 kn | 31.452,80 kn | 0,00 kn |
| Ulaganje u računalne programe | 1.229.548,75 kn | 650.793,99 kn | 578.754,76 kn |
| Sitan inventar | 835.463,11 kn | 835.463,11 kn | 0,00 kn |
| **Ukupno:** | **13.719.490,64 kn** | **8.162.788,84 kn** | **5.556.701,80 kn** |

Tablica 2: Potraživanja

|  |  |  |
| --- | --- | --- |
| 1. | Potraživanja za prihode od prodaje proizvoda i robe te pruženih usluga | 11.000 kn |
| 2. | Potraživanja za pomoći od međunarodnih institucija | 3.313 kn |
| 3. | Potraživanja za prihode iz proračuna | 1.110.832 kn |
| 4. | Potraživanja za dane predujmove za EU projekte | 193.572.475 kn |
|  | **Ukupno potraživanja:** | **194.697.290 kn** |

**AOP 073** – Depoziti, jamčevni polozi i potraživanja od zaposlenih te za više plaćene poreze i ostalo u ukupnom iznosu od 194.697.290 kuna, a odnose se na potraživanja za dane predujmove za EU projekte u iznosu od 193.572.475 kuna u okviru operativnog programa Učinkoviti ljudski potencijali 2014.-2020. za dodjelu bespovratnih sredstava na ime predujma korisnicima proračuna treće razine te potraživanja za kazne i upravne mjere te ostale prihode u iznosu od 1.110.832 kuna, potraživanja za pomoći od međunarodnih institucija u iznosu od 3.313. kuna i potraživanja za prihode iz proračuna u iznosu od 1.110.832 kuna.

Tablica 3: Rashodi budućih razdoblja

|  |  |  |
| --- | --- | --- |
| 1. | Rashodi budućih razdoblja – rashodi za zaposlene | 2.619.232 kn |
| 2. | Rashodi budućih razdoblja – fakture | 398.362 kn |
|  | **Ukupno rashodi budućih razdoblja** | **3.017.594 kn** |

**AOP 158** - Sukladno članku 39. Pravilnika o proračunskom računovodstvu i Računskom planu, rashodi koji nastaju kontinuirano i obračunavaju se za kalendarsko razdoblje tijekom proračunske godine, uključuju se u rashode razmjerno broju mjeseci u razdoblju za koje se izvještaji sastavljaju. Rashodi koji se ne uključuju u tekuće izvještajno razdoblje iskazuju se kao aktivna vremenska razgraničenja – kontinuirani rashodi budućih razdoblja.

* 1. **PASIVA**

Stanje pasive na dan 31.12.2019. godine (AOP 162) iznosi 203.040.558 kuna i sastoji se od:

AOP 164 Obveze za rashode poslovanja 196.618.325 kn

AOP 224 Vlastiti izvori i ispravak vlastitih izvora 5.556.702 kn

AOP 233 Višak prihoda poslovanja 854.531 kn

**AOP 164** - Obveze za rashode poslovanja u iznosu od 196.618.325 kuna odnose se na obračunatu plaću za mjesec prosinac 2019. godine u iznosu od 2.619.232 kune, obveze za materijalne rashode u iznosu od 398.362 kuna, za račune koji su pristigli nakon 31.12.2019. godine a odnose na izvještajno razdoblje, te ostale tekuće obveze prema proračunu za dane avanse korisnicima sredstava državnog proračuna treće razine u iznosu od 193.572.475 kuna temeljem programa OP Učinkoviti ljudski potencijali 2014.-2020.

Sukladno članku 84. Pravilnika o proračunskom računovodstvu i Računskom planu, na kraju godine na skupini računa 922 Računskog plana, utvrđuje se višak ili manjak u pasivi prebijanjem računa viškova i manjkova po istovrsnim kategorijama i izvorima financiranja, na razini osnovnog računa. U izvještajnom razdoblju iskazan je višak prihoda poslovanja u ukupnom iznosu od 854.531 kune.

**AOP 244 i AOP 245** Vanbilančna evidencija - u vanbilančnoj evidenciji u iznosu od 6.409.016 kuna evidentirani su instrumenti osiguranja plaćanja u iznosu od 6.206.364 kune i vanbilančna evidencija sudskih sporova u iznosu od 202.652 kune.

Navedeni iznos sudskih sporova, koji su u tijeku, odnosi se na:

- Spor Ljubice Bačun c/a Republika Hrvatska po kojem Republika Hrvatska treba nadoknaditi tužiteljici parnični trošak u iznosu od 3.750,00 kuna u predmetu koji se odnosi na bivši Fond za razvoj i zapošljavanje.

- Spor Dragutina Korlaeta c/a Republika Hrvatska za razliku od 152,85 kuna kao neisplaćeni dio glavnice u postupku vezanom za bivši Fond za razvoj i zapošljavanje.

- Spor Ivice Daničića c/a Republika Hrvatska po kojem Republika Hrvatska treba tuženiku nadoknaditi štetu u iznosu od 20.749,88 kuna i

- Spor Sanje Putrić c/a Republika Hrvatska po kojem Republika Hrvatska treba tuženici nadoknaditi štetu u iznosu od 178.000,00 kuna.

Iznos sudskih sporova iskazan je bez zateznih kamata.

1. **IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Smanjenje imovine u iznosu od 3.405.666 kuna odnosi se na imovinu koja je, sukladno članku 24. stavku 2. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave („Narodne novine“, broj 116/2018) prenesena Državnom inspektoratu, te na likvidiranu i isknjiženu opremu koja je rashodovana u prethodnom razdoblju. Do povećanja imovine u iznosu od 119.022 kune došlo je zbog preuzimanja imovine Zavoda za unapređivanje zaštite na radu, koji je prestao s radom sukladno članku 33. Zakona o izmjenama i dopunama Zakona o zaštiti na radu („Narodne novine“, broj 94/18).

U Zagrebu, 29. siječnja 2020.

Bilješku sastavili:

Kaja Jovanović, načelnica Sektora za planiranje, financije i proračun

Nenad Krajačić, voditelj Službe za proračun i računovodstvo